เดือนนี้คุณให้กินยา progynova 2 mg วันละ 4 เม็ด (เช้า 2 เย็น 2 ) เพื่อเพิ่มขนาดผนังมดลูกให้หนาขึ้น แต่พอกินยาไป 10 วัน ผนังมดลูกไม่หนาเท่าที่คุณต้องการ คุณเลยให้หยุดกินยาทันที เลยอยากถามว่าหลังจากหยุดกินยากี่วัน ประจำเดือนถึงจะมาคะ
สวัสดีค่ะ Progynovaมีตัวยาสำคัญคือฮอร์โมนเอสโตรเจนที่พบได้ทั้งในชายและหญิง โดยมักนำมาใช้ทดแทนฮอร์โมนในเพศหญิงวัยใกล้หมดประจำเดือน หรือเพื่อปรับรอบเดือนในผู้ที่ประจำมาไม่สม่ำเสมอและต้องการมีบุตรโดยปกติแล้วจะให้ยาเพื่อหยุดการมีประจำเดือนมากจนเกินไป ในกรณีนี้ที่ใช้เพื่อเพิ่มความหนาของผนังมดลูกนั้น เมื่อหยุดยา ผนังมดลูกอาจจะค่อยๆบางลงจนสลายออกมาเป็นประจำเดือนตามรอบเดือน โดยบอกไม่ได้แน่ชัดว่ากี่วันค่ะ เนื่องจากมีอิทธิพลของยาและขึ้นกับความสามารถในการขับยาออกได้ช้าเร็วของแต่ละคน โดยรอบเดือนครั้งใหม่ควรมาภายใน 22-35 วัน หากประจำเดือนยังไม่มาเกิน 35 วันขึ้นไปหลังหยุดยา ควรปรึกษาสูตินรีแพทย์อีกครั้งค่ะ